62019CO0920_INF
Digriet tal-Qorti tal-Ġustizzja (Is-Seba’ Awla) tat‑18 ta’ Mejju 2021 –Fluctus et
(Kawża C‑920/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Artikolu 56 TFUE – Libertà li jiġu pprovduti servizzi – Restrizzjonijiet – Logħob tal-ażżard – Sistema doppja ta’ organizzazzjoni tas-suq – Monopolju fuq il-lotteriji u l-casinos – Awtorizzazzjoni minn qabel li jiġu operati magni awtomatiċi tal-logħob tal-ażżard – Prattiki pubbliċitarji tad-detentur tal-monopolju – Kriterji ta’ evalwazzjoni – Ġurisprudenza kostituzzjonali li kkonstatat il-kompatibbiltà tal-leġiżlazzjoni nazzjonali mad-dritt tal-Unjoni”
1.
Libertà li jiġu pprovduti servizzi – Restrizzjonijiet – Logħob tal-ażżard – Leġiżlazzjoni nazzjonali li tistabbilixxi monopolju statali għall-organizzazzjoni ta’ ċertu logħob tal-ażżard u sistema ta’ konċessjonijiet u ta’ awtorizzazzjonijiet għall-organizzazzjoni ta’ logħob ieħor – Ammissibbiltà – Prattiki pubbliċitarji tad-detenturi ta’ monopolju intiżi li jinkoraġġixxu l-parteċipazzjoni attiva fil-logħob – Natura koerenti u sistematika tal-imsemmija leġiżlazzjoni nazzjonali – Evalwazzjoni globali mill-qorti nazzjonali
(Artikolu 56 TFUE)
(ara l-punti 30 sa 32, 36 sa 40, 46 sa 49, 53, u d-dispożittiv 1)
2.
Dritt tal-Unjoni Ewropea – Supremazija – Dritt nazzjonali kuntrarju – Inapplikabbiltà ipso jure tar-regoli eżistenti – Obbligu li jiġu osservati l-istruzzjonijiet ta’ qorti superjuri li ma humiex konformi mad-dritt tal-Unjoni – Inammissibbiltà
(Artikoli 56 u 267 TFUE)
(ara l-punti 57, 58, 60, u d-dispożittiv 2)
Dispożittiv
1)
L-Artikolu 56 TFUE għandu jiġi interpretat fis-sens li ma jipprekludix sistema doppja ta’ organizzazzjoni tas-suq tal-logħob tal-ażżard għall-unika raġuni li l-prattiki pubbliċitarji tad-detentur tal-monopolju fuq il-lotteriji u l-casinos huma intiżi li jinkoraġġixxu l-parteċipazzjoni attiva fil-logħob, pereżempju billi jagħmlu l-logħba trivjali, billi jagħtuha immaġni pożittiva minħabba l-użu tad-dħul għall-finijiet ta’ attivitajiet ta’ interess ġenerali jew billi jżidu l-attrazzjoni tagħha permezz ta’ messaġġi pubbliċitarji li jiġbduk bil-wegħda ta’ rebħ sinjifikattiv.
2)
Il-prinċipju ta’ supremazija tad-dritt tal-Unjoni għandu jiġi interpretat fis-sens li jimponi fuq qorti ta’ Stat Membru l-obbligu li ma tapplikax dispożizzjoni tad-dritt intern li tmur kontra l-Artikolu 56 TFUE, inkluż fil-każ fejn qorti superjuri tal-istess Stat Membru tkun qieset li din id-dispożizzjoni kienet konformi mad-dritt tal-Unjoni.
(
1
)	ĠU C 161, 11.5.2020.